钦定古今图书集成/明伦汇编/闺媛典/第123卷 > 阔阔歹侧室高丽氏
## 钦定古今图书集成/明伦汇编/闺媛典/第123卷 > 阔阔歹侧室高丽氏

按《辍耕录》：“中书平章阔阔歹之侧室高丽氏，有贤行，
平章死，誓弗贰。适正室子拜马朵儿赤说其色，欲妻
之而不可得，乃以其父所有大答纳环子献于太师
伯颜，此物盖伯颜所属意者。伯颜喜问所欲，遂白前
事，伯颜特为奏闻，奉旨命拜马朵儿赤收继小母高
丽氏。高丽氏夜与亲母逾垣而出，削发为尼。伯颜怒”，
以为故违圣旨，拜奏，命省、台洎侍正府官鞫问，诸官
奉命惟谨，锻炼备极惨酷。时国公阔里吉思于鞫问
诸官独秉权力，侍正府都事帖木儿不花数致语曰：
“谁无妻子，安能相守至死，得有如此守节者，莫大之
幸，而反坐以罪，恐非我治朝之盛典也。”国公悟，为言
于伯颜之前，宛曲释解，其事遂已。帖木儿不花，汉名
刘正卿，后至监察御史而卒。

===朱益之妻郑氏===按《处州府志》：“郑氏，朱益之妻。年二十六而寡，姑老子
幼，曲尽孝慈。旧居城东门外，奉姑命创居于城中。姑
病卧六年，汤药必亲尝。郡表于朝。至元二年，太守亲
诣其门，建节孝坊。”